**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

16 հունվարի 2014 թվականի N 86-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆՈՐ ԱՌԱՋԱՑԱԾ ՏԱՐԱԾԱԿԱՆ ՏՎՅԱԼՆԵՐԻ ՈՒ ՏԵՂԱԳՐԱԿԱՆ ՏԱՐՐԵՐ ՊԱՐՈՒՆԱԿՈՂ ՕԲՅԵԿՏՆԵՐԻ ՎԵՐԱԲԵՐՅԱԼ ՏԵՂԵԿԱՏՎՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ**

Հայաստանի Հանրապետության կառավարությունը ***որոշում է.***

~~1. Սահմանել, որ պետական կառավարման մարմինները քարտեզագրագեոդեզիական ֆոնդի արդիականությունն ապահովելու նպատակով, մինչև յուրաքանչյուր տարվա նոյեմբերի 1-ը, Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեին տրամադրում են նախորդող տարվա ընթացքում նոր առաջացած տարածական տվյալների և տեղագրական տարրեր պարունակող օբյեկտների վերաբերյալ տեղեկատվություն` համաձայն հավելվածի:~~

~~2. Առաջարկել համայնքների ղեկավարներին մինչև յուրաքանչյուր տարվա նոյեմբերի 1-ը Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեին տրամադրել սույն որոշման 1-ին կետում նշված տվյալները:~~

**1. Սահմանել, որ պետական կառավարման մարմինները քարտեզագրագեոդեզիական ֆոնդի արդիականությունն ապահովելու նպատակով, մինչև յուրաքանչյուր տարվա նոյեմբերի 1-ը, Կադաստրի կոմիտեին տրամադրում են նախորդող տարվա ընթացքում նոր առաջացած տարածական տվյալների և տեղագրական տարրեր պարունակող օբյեկտների վեկտորային տարբերակների (dwg/dxf, dgn, shape ֆորմատներով) վերաբերյալ տեղեկատվություն` համաձայն հավելվածի:**

**2. Առաջարկել համայնքների ղեկավարներին մինչև յուրաքանչյուր տարվա նոյեմբերի 1-ը Կադաստրի կոմիտեին տրամադրել սույն որոշման 1-ին կետում նշված տվյալները:**

**3. Պետական կառավարման մարմինների իրենց վերապահված գործառույթների իրականացման գործընթացում նախատեսվող գեոդեզիական և քարտեզագրական աշխատանքներ պլանավորելիս, համապատասխան նախագծերը համաձայնեցման ներկայացնել Հայաստանի Հանրապետության կառավարության լիազորած պետական կառավարման մարմնին:**

**4. Գեոդեզիայի և քարտեզագրության բնագավառում   Հայաստանի Հանրապետության պետական քարտեզագրագեոդեզիական ֆոնդի ամբողջական և լիարժեք տեղեկատվական բանկի վարման նպատակով նախագծերի իրականացման արդյունքում ստեղծված հատակագծային (քարտեզագրական) նյութերը ենթակա են տրամադրման Հայաստանի Հանրապետության կառավարության լիազորած պետական կառավարման մարմնին՝ Հայաստանի Հանրապետության պետական քարտեզագրագեոդեզիական ֆոնդում ընդգրկելու նպատակով:**

|  |  |
| --- | --- |
| **Հայաստանի Հանրապետության վարչապետ** | **Տ. Սարգսյան** |
| 2014 թ. փետրվարի 10  Երևան |  |

|  |  |
| --- | --- |
|  | **Հավելված**  **ՀՀ կառավարության 2014 թվականի**  **հունվարի 16-ի N 86-Ն որոշման** |

**Ց Ա Ն Կ**

**ՆՈՐ ԱՌԱՋԱՑԱԾ ՏԱՐԱԾԱԿԱՆ ՏՎՅԱԼՆԵՐ ԵՎ ՏԵՂԱԳՐԱԿԱՆ ՏԱՐՐԵՐ ՊԱՐՈՒՆԱԿՈՂ ՕԲՅԵԿՏՆԵՐԻ**

|  |  |  |
| --- | --- | --- |
| Պետական կառավարման մարմնի անվանումը, լիազորված մարմինները | Նոր առաջացած տարածական տվյալի և տեղագրական տարրի անվանումը | Նոր առաջացած տարածական տվյալի և տեղագրական տարրի տեսակը |
| 1 | 2 | 3 |
| ~~ՀՀ տարածքային կառավարման նախարարություն~~  ~~ՀՀ էներգետիկայի և բնական պաշարների նախարարություն~~  **Տարածքային կառավարման և ենթակառուցվածքների նախարարություն** | 1. Վարչական սահմաններ | 1) մարզային 2) համայնքային |
| 2. Ջրագրություն | 1) ջրամբարներ 2) ջրանցքներ 3) հիդրոէլեկտրակայաններ 4) ջրագծեր 5) ջրաչափական դիտակետեր, խորաչափեր 6) ջրաղբյուրներ, կառուցապատ աղբյուրներ, շատրվաններ և ցայտաղբյուրներ 7) պատվարներ 8) կապտաժներ, պոմպակայաններ 9) խմելու ջրի մաքրման կայաններ, կեղտաջրերի մաքրման կայաններ, խմելու ջրի օրվա կարգավորիչ ջրամբարներ 10) ջրհորներ, խորքային հորեր 11) թունելներ |
| ~~ՀՀ տրանսպորտի և կապի նախարարություն~~  **Տարածքային կառավարման և ենթակառուցվածքների նախարարություն,**  **Բարձր տեխնոլոգիական արդյունաբերության նախարարություն** | 3. Երկաթգծերի ենթակառուցվածք | 1) երկաթգծեր 2) կայարաններ և կայաններ 3) թունելներ 4) կամուրջներ 5) մետրոպոլիտեն |
| 4. Ավտոճանապարհների ենթակառուցվածք | 1) ավտոճանապարհներ (տարբեր կարգի) 2) կառուցվող ճանապարհներ 3) էստակադներ 4) կամուրջներ 5) ավտոկայաններ 6) ավտոմայրուղիներ, խճուղիներ, գրունտային ճանապարհներ 7) կապի գծեր (մալուխներ) 8) թունելներ |
| 5. Հեռուստա- և ռադիոաշտարակներ |  |
| ~~ՀՀ էներգետիկայի և բնական պաշարների նախարարություն~~  **Տարածքային կառավարման և ենթակառուցվածքների նախարարություն** | 6. Գազատարներ |  |
| 7. Էլեկտրագծեր, ենթակայաններ |  |
| 8. Ընդերքի տեղամասեր | 1) հանքավայրեր 2) ուսումնասիրվող տարածքներ 3) հետախուզահորեր և հանքահորեր |
| 9. Ատոմա- և ջերմակայաններ, այլընտրանքային էլեկտրական կայաններ |  |
| ~~ՀՀ գյուղատնտեսության նախարարություն~~  **Էկոնոմիկայի նախարարություն** | 10. Բուսականություն | 1) անտառներ 2) այգիներ |
| ~~ՀՀ բնապահպանության նախարարություն~~  **Շրջակա միջավայրի նախարարություն** | 11. Բնություն | 1) բնության հատուկ պահպանվող տարածքներ (արգելոցներ, արգելավայրեր, ազգային պարկեր, բնության հուշարձաններ) |
| 12. Օդերևութաբանական կայաններ |  |
| ~~ՀՀ կառավարությանն առընթեր քաղաքացիական ավիացիայի վարչություն~~  **Քաղաքացիական ավիացիայի կոմիտե** | 13. Օդանավակայաններ |  |
| ~~ՀՀ քաղաքաշինության նախարարություն~~  ~~ՀՀ համայնքներ~~  **Քաղաքաշինության կոմիտե, համայնքներ** | 14. Թաղամասեր |  |
| 15. Շենքեր և շինություններ | 1) հիվանդանոցներ, այլ բուժհիմնարկներ 2) արդյունաբերական օբյեկտներ 3) ուսումնական և գիտական հաստատություններ 4) մարզական կառույցներ 5) բնակելի շենքեր |
| 16. Գերեզմանոցներ |  |
| ~~ՀՀ մշակույթի նախարարություն~~  **Կրթության, գիտության, մշակույթի և սպորտի նախարարություն** | 17. Պատմության և մշակույթի հուշարձաններ | 1) հնագիտական հուշարձաններ 2) պատմական և մոնումենտալ արվեստի հուշարձաններ (գերեզմաններ, կոթողներ, կառույցներ) 3) քաղաքաշինական և ճարտարապետական հուշարձաններ |

|  |  |
| --- | --- |
| **Հայաստանի Հանրապետության կառավարության աշխատակազմի ղեկավար-նախարար** | **Վ. Գաբրիելյ** |